Siden 2003 er antallet af indbyggere på Læsø faldet fra 2228. Her i 2011 er der pr. 1. januar 1949 indbyggere på øen. Prognoser viser, at den negative udvikling ikke stopper foreløbig. Frem til 2025 forventer man, at antallet af beboere på Læsø vil falde til blot 1468 personer. Læsø Kommunes Borgmester, Thomas Wrichsberg Olsen (L), mener, at man skal se de faktiske realiteter i øjnene, nemlig at der bliver født væsentligt færre børn på Læsø, end der dør ældre borgere. - Et godt resultat for os er, hvis faldet i befolkningsantallet falder, eller hvis det stagnerer, siger borgmesteren. Thomas Wrichsberg Olsen ser et problem i, at der bliver flere ældre borgere i kommunen, men indtægterne til at dække udgifterne til de ældre falder med det faldende indbyggertal. Befolkningsprognoserne er sat på dagsordenen, når Økonomiudvalget i Læsø Kommune holder møde på mandag den 18. april.
Befolkningstallet på Læsø har været stødt faldende de seneste år. Prognoser viser nu, at den tendens vil fortsætte i fremtiden.